Vägestusen päiv

Vägestusen päiv () om Venäman da enččen NSTÜ:n erasiden toižiden valdkundoiden praznik, om Venäman ühteks päpraznikoišpäi. Se oigendase semendkun 9. päiväl, lebupäiv Venämas.

Edeližel päiväl (8. semendku, sijaližel aigal) vodes 1945 Akt Fašistižen Germanijan kapituläcijas om allekirjutadud. Oigetas praznikad Rusttan Armijan i nevondkundaližen rahvahan vägestusen muštoks voziden 1941−1945 Sures sodas. Praznik om pandud NSTÜ:n Ülembaižen Nevondkundan Prezidiuman käsköl vn 1945 8. päiväl semendkud i oigendase 9. semendkud joga vodel. NSTÜ:s se oli lebupäiv vll 1945−1947 i vspäi 1965.

Praznikpäiväl vedadas sodaparadoid i praznikambuškelendoid (salütoid) Venäman äjiš suriš lidnoiš, mugažo radnikoitas panihidoid pölištunuziden mehiden muštoks, todas traurvencoid sen sodan memorialoile, sodaveteranoiden kaumištoile i velleskaumile.

Kategorii:NSTÜ:n praznikad
Kategorii:Venäman praznikad
Kategorii:Armenijan praznikad
Kategorii:Azerbaidžanan praznikad
Kategorii:Kazahstanan praznikad
Kategorii:Kirgizstanan praznikad
Kategorii:Moldovan praznikad
Kategorii:Tadžikistanan praznikad
Kategorii:Turkmenistanan praznikad
Kategorii:Uzbekistanan praznikad
Kategorii:Vaugedvenäman praznikad
Kategorii:Praznikad kirjamišton mödhe
Kategorii:9. semendku